open-index/open-wikipedia-markdown huggingface dataset:
Vodnárovité

**Vodnárovité** môže byť:
*čeľaď vtákov (lat. *Cinclidae*), pozri vodnárovité (vtáky)
*v starších systémoch: čeľaď hadov (lat. *Hydrophiidae*), synonymum: mornárovité, pozri pod koralovcovité

## Zdroje
Primár (medicína)

**Primár**, resp. **primárka** (z , skratka **prim.**) je vedúce lekárstvo oddelenia v nemocnici alebo inom zdravotníckom zariadení. Postavenie, resp. miesto takejto osoby sa označuje ako **primariát**, a teda **monoprimariátny** znamená majúci jeden primariát (napr. monoprimariátna nemocnica).

## Poznámky


## Referencie

## Pozri aj
* sekundár (medicína)
* ordinár (medicína)

Kategória:Zdravotnícke povolania
Eukadmos z Atén

**Eukadmos** () bol grécky sochár v 4. storočí pred Kr. 
 
Sochár Eukadmos, rodák z Atén, bol učiteľom Androsthena, ktorý sa podľa starovekého autora Pausania podieľal na sochárskej výzdobe Apolónovho chrámu v Delfách. Pausanias vo svojej sprievodcovskej príručke po Grécku o tom uvádza: „*Na chrámovom štíte sa nachádzajú [[Artemis (bohyňa)|Artemis]], [[Léto]], [[Apolón]] a [[Múza|Múzy]], ďalej zapadajúci [[Hélios]], [[Dionýzos]] a Thyijské ženy. Prvé sochy zhotovil Aténčan [[Praxias (sochár)|Praxias]], [[Kalamis Mladší|Kalamidov]] žiak, a keď si potom Praxia odviedla smrť práve v dobe, keď sa chrám ešte budoval, postaral sa o ostatnú výzdobu na štítoch [[Androsthenes (sochár)|Androsthenes]], takisto rodom aténsky občan, žiak Eukadmov.*“
 
Na základe dátumu novej výstavby Apolónovho chrámu činnosť Androsthena datujú do 2. polovice 4. storočia pred Kr., jeho učiteľ Eukadmos mohol preto tvoriť asi v polovici tohto storočia.

## Referencie a bibliografia

 
Kategória:Sochári starovekého Grécka
Homalopsidae

***Homalopsidae*** (po slovensky pravdepododobne **vodnárkovité** ) je čeľaď hadov z taxónu Caenophidia. 

Staršie sa často zaraďovala ako podčeľaď užovkovitých, a to pod názvom **vodnárkorodé** alebo **vodnárky** (*Homalopsinae*) - porov. staršie systémy uvedené v článku užovkovité.

## Charakteristika
Čeľaď sa vyskytuje v južnej a juhovýchdnej Ázii a Australázii. Väčšinou ide o opistoglyfné a vodné hady (iba rod Brachyorrhos nie je vodný, ani opistoglyfný). Žijú vo všetkých druhoch sladkých aj morských vôd. Živia sa obojživelníkmi, rybami a kôrovcami. Sú živorodé.

## Systematika
Homalopsidae:
*rod Bitia - vodnárka
*rod Brachyorrhos
*rod Calamophis
*rod Cantoria
*rod Cerberus - vodnárka
*rod Dieurostus
*rod Djokoiskandarus - niekedy považovaný za synonymum Cantoria
*rod Erpeton - vodnárka
*rod Ferania
*rod Fordonia - vodnárka
*rod Gerarda
*rod Heurnia
*rod Homalopsis - vodnárka
*rod Karnsophis
*rod Myron - vodnárka
*rod Myrrophis
*rod Phytolopsis
*rod Pseudoferania
*rod Enhydris - vodnárka 
*rod Gyiophis - časť rodu je niekedy považovaná za synonymum Enhydris
*rod Homalophis - niekedy považovaný za synonymum Enhydris
*rod Hypsiscopus- niekedy považovaný za synonymum Enhydris
*rod Kualatahan - niekedy považovaný za synonymum Enhydris
*rod Mintonophis - niekedy považovaný za synonymum Enhydris
*rod Miralia - niekedy považovaný za synonymum Enhydris
*rod Raclitia - niekedy považovaný za synonymum Enhydris
*rod Subsessor - niekedy považovaný za synonymum Enhydris
*rod Sumatranus - niekedy považovaný za synonymum Enhydris

Niekedy sa sem zaraďuje aj rod Anoplohydrus.

Zdroje systému: . Zdroje slovenských názvov: 

## Zdroje

Kategória:Homalopsidae
Vodnárky

**Vodnárky** môže byť:
*rad hmyzu (lat. Megaloptera), pozri vodnárky (hmyz)
*staršie: podčeľaď hadov (lat. Homalopsinae), pozri pod Homalopsidae
Vodnárkovité

**Vodnárkovité** môže byť:
*čeľaď hmyzu (lat. Sialidae), pozri vodnárkovité (hmyz)
*čeľaď hadov (lat. Homalopsidae), pozri Homalopsidae
Pajácov osud

**Pajácov osud** bol nemý slovenský film nakrútený v roku 1923 košickým hercom a zástupcom požičovne SlovenskoFilm Ottom Kováčom. Účinkovali v ňom košický divadelný herci a priatelia Otta Kováča, ktorý ho režíroval aj v ňom hral hlavnú úlohu. Bola to adaptácia Leoncavallovej hry Komedianti (I Pagliacci). Kameramanom bol Ervín Gajdica. Premiéra bola v Prahe 8. októbra 1925. Film sa nezachoval.

## Referencie

Kategória:Filmy z 1923
Kategória:Slovenské filmy 
Kategória:Nemé filmy
Kategória:Filmy podľa názvu
Kategória:Čiernobiele filmy
Kliment (prvé meno)

**Kliment** je mužské krstné meno. Pôvod má v latinskom slove *clemens* s významom „prívetivý“. Meniny na Slovensku má 23. novembra.

Staršie podoby: Klementín, Klement. Domácka podoba mena Kliment je Klimek, Klimko, Klimo, Klima.

## Známi nositelia
* Kliment I., rímský pápež
* Václav Kliment Klicpera, český spisovatel a dramatik
* Kliment Ochridský, svätý, žiak sv. Cyrila a Metoda
* Kliment Arkadievič Timiriazev, ruský botanik
* Kliment Jefremovič Vorošilov, maršal Sovietskeho zväzu

## Pozri aj
* Klement (prvé meno)

Kategória:Krstné mená
Kategória:Mužské mená
Kategória:Mužské mená latinského pôvodu
Xenodermatidae

***Xenodermatidae*** alebo (podľa niektorých názorov správnejšie ) ***Xenordermidae*** je čeľaď hadov z taxónu Caenophidia.

Staršie sa tento taxón často zaraďoval ako podčeľaď ***Xenoderm(at)inae*** do čeľade užovkovité - pozri staršie systémy uvedené v článku užovkovité.

## Charakteristika
Tieto hady sa vyskytujú v južnej a juhovýchodnej Ázii. Charakteristické je pre ne, že šupiny majú celé splynuté s kožou (kým iné hady majú šupiny spojené s kožou len v jednom bode) a miestami majú medzi šupinami oblasti s obyčajnou kožou. Inak málo preskúmané. Živia sa žabami a možno rybami. Sú živorodé.  

## Systematika

Xenoderm(at)idae:
*rod Achalinus
*rod Fimbrios
*rod Parafimbrios
*rod Stoliczkia
*rod Xenodermus - bahniačka
*?rod Xylophis

Staršie sa sem niekedy zaraďoval aj rod Oxyrhabdium, ktorý sa od roku 2017 zaraďuje do Lamprophiidae .
## Zdroje

Kategória:Xenodermidae
Kliment

**Kliment** môže byť:

* prvé meno, pozri Kliment (prvé meno)
* priezvisko, napr.:
** Alexandr Kliment (19292017), český prozaik, básník a dramatik
** Jan Kliment (* 1993), český futbalista
** Josef Kliment (18591927), český učiteľ, prírodovedec a entomológ – koleopterológ
** Jozef Kliment (19282007), slovenský poľnohospodársky odborník

## Pozri aj
* Klement
Šťastie pána Slávika

**Šťastie pána Slávika** bol krátky hraný reklamný film vyrobený v roku 1923 pre stávkovú kanceláriu a záložňu Salomon Ungár. Účinkovali v ňom Ján Pogány, Irma Zelenková, František Bišovský a ďalší. Film natočil kameraman Imrich Darányi a Ladislav Ladáni .

## Literatúra
* ŠTÁBLA, Zdeněk: *Data a fakta z dějin čs. kinematografie, 1896-1945*. Sv. 2. Praha: Československý filmový ústav, 1988

## Referencie

Kategória:Filmy z 1923
Kategória:Slovenské filmy 
Kategória:Filmy podľa názvu
Kategória:Čiernobiele filmy
Pareatidae

***Pareatidae*** alebo (podľa niektorých názorov správnejšie ) ***Pareidae*** je čeľaď hadov z taxónu Caenophidia.

Staršie sa tento taxón často zaraďoval ako podčeľaď ***Pare(at)inae*** do čeľade užovkovité - pozri staršie systémy uvedené v článku užovkovité.

## Charakteristika
Žijú v juhovýchodnej Ázii, na stromoch alebo na zemi. Živia sa skoro výlučne slimákmi (ulitníkmi), iba rod Aplopeltura je jašterice. Sú vajcorodé. Nie sú jedovaté. 

## Systematika
Pare(at)idae:
*rod Aplopeltura
*rod Asthenodipsas
*rod Pareas - slimákožrút

## Zdroje

Kategória:Pareidae
Taboo (seriál z roku 2017)

***Taboo*** je britsko-americký dramatický televizný seriál, produkovaný produkčnými spoločnosťami *Scott Free London* a *Hardy Son & Baker*. Seriál mal premiéru v Spojenom Kráľovstve 7. januára 2017 na stanici BBC One a v USA 10. januára 2017 na stanici FX. Druhá séria bola oznámena v marci 2017. 

Seriál bol vytvorený Stevenom Knightom, Tomom Hardym a jeho otcom Edwardom "Chipsom" Hardym a je založený na príbehu, ktorý napísali Tom a Chips Hardy. Osemdielna séria, odohrávajúca sa v roku 1814, začína návratom Jamesa Keziaha Delaneyho (Tomom Hardym) do Anglicka po dvanástich rokoch v Afrike so štrnástimi ukradnutými diamantmi po smrti svojho otca a na konci vojny so Spojenými štátmi. 

Kristoffer Nyholm a Anders Engström režírovali každý štyri epizódy prvej série. Hudba bola zložená Maxom Richterom. Seriál získal všeobecne priaznivé hodnotenia, pričom kritici chválili Hardyho výkon. V pláne sú ďalšie dve série.

Na Slovensku mal seriál premiéru 7. apríla 2018 na Dvojke.

## Obsadenie

### Hlavné postavy

### Vedľajšie postavy
* Nicholas Woodeson ako Robert Thoyt
* Franka Potente ako Helga von Hinten (prvá séria)
* Richard Dixon ako Edmund Pettifer (prvá séria)
* Ruby-May Martinwood ako Winter (prvá séria)
* Marina Hands ako Countess Musgrove
* Lucian Msamati ako George Chichester
* Louis Ashbourne Serkis ako Robert
* Christopher Fairbank ako Ibbotson (prvá séria)
* Danny Ligairi ako Martinez (prvá séria)
* Scroobius Pip ako French Bill
* Edward Fox ako Horace Delaney
* Tallulah Rose Haddon ako Pearl
* Fiona Skinner ako Brighton
* Roger Ashton-Griffiths ako Abraham Appleby

## Produkcia
Seriál *Taboo* bol vytvorený Stevenom Knightom, Tomom Hardym a jeho otcom Edwardom "Chipsom" Hardym a je založený na príbehu, ktorý napísali Tom a Chips Hardy. Knight a Tom Hardy v minulosti spolupracovali na filme *Locke* z roku 2013 a na seriáli *Peaky Blinders,* ktorý mal premiéru v roku 2013. Prvá séria bola režírovaná Kristofferom Nyholmom a Andersom Engströmom. Hudba bola zložená Maxom Richterom. Steven Knight plánuje ďalšie dve série. Seriál *Taboo* bol v marci 2017 obnovený pre druhú sériu.

## Série a časti

### 1. séria (2017)

### 2. séria

### 3. séria

## Referencie



## Externé odkazy
* 
* 
* Taboo na BBC
* Taboo na FX
Kategória:Britské televízne seriály
Kategória:Televízne seriály BBC
Kategória:Dramatické televízne seriály
Kategória:Televízne seriály z roku 2017
Dorykleidas

**Dorykleidas** () bol grécky sochár v 6. storočí pred Kr. 
 
Sochár Dorykleidas pochádzal zo Sparty. Činný bol v 6. storočí pred Kr. Staroveký cestovateľ Pausanias vo svojej sprievodcovskej príručke po Grécku uvádza, že bol autorom sochy bohyne Themidy nachádzajúcej sa medzi inými umeleckými dielami v chráme bohyne Héry v Olympii: „*V chráme bohyne Héry je [[Zeus|Diova]] socha, socha Héry sedí na tróne; stojí vedľa nej (socha Dia), má bradu a prilbu na hlave, sú to prosté umelecké diela. [[Hóry]], ktoré sedia vedľa seba na tróne, vytvoril [[Ejina (ostrov)|aiginsky]] [[Smilis z Aiginy|Smilis]]; vedľa nich stojí socha Themidy, matky Hór, dielo Dorykleida, rodom Lakedaimončana, žiaka [[Dipoinos|Dipoina]] a [[Skyllis z Kréty|Skyllida]].*“ V tomto chráme stála aj socha bohyne Atény, ktorú zhotovil Dorykleidov brat Medón. 
 
V Olympii sa v blízkosti chrámu bohyne Héry našla obrovská ženská hlava z vápenca v archaickom slohu. Medzi dvomi vnútornými stĺpmi bol objavený podstavec trónu.

## Referencie a bibliografia

Kategória:Sochári starovekého Grécka
Taboo

**Taboo** môže byť:
* originálny názov pre americký dokumentárny televízny seriál z roku 2002, pozri Tabu (seriál)
* britský televízny seriál z roku 2017, pozri Taboo (seriál z roku 2017)
* originálny názov pre americký film z roku 2002, pozri Kliatba (film z roku 2002)
* americký reper, člen skupiny The Black Eyed Peas, pozri Taboo (reper)

## Pozri aj
* tabu
Manínska vrchovina

**Manínska vrchovina** sú geomorfologický podcelok Súľovských vrchov. Nachádza sa v západnej časti pohoria a najvyšším vrcholom je Veľký Manín ().

## Vymedzenie
Podcelok sa nachádza na západe a severe pohoria a ohraničuje ho na západe Podmanínska pahorkatina a Bytčianska kotlina (podcelky Považského podolia), na severovýchode Nízke Javorníky (podcelok Javorníkov) a Žilinská pahorkatina (podcelok Žilinskej kotliny) a východným smerom pokračujú Súľovské vrchy podcelkom  Súľovské skaly. Súčasťou územia je geomorfologická časť Maníny. Územie odvodňujú prítoky Váhu.

## Významné vrcholy
* Veľký Manín ()
* Malý Manín ()
* Snoh ()

## Chránené územia
V tejto časti pohoria sa nachádzajú:
* Kostolecká tiesňava
* Manínska tiesňava
* Hričovská skalná ihla

## Referencie

Kategória:Geomorfologické podcelky na Slovensku
Kategória:Súľovské vrchy
Kategória:Vrchoviny na Slovensku
Oslianska kotlina

**Oslianska kotlina** je geomorfologický podcelok Hornonitrianskej kotliny na strednom Slovensku. Nachádza sa v povodí rieky Nitry v južnej časti okresu Prievidza a na severnom okraji okresu Partizánske. 

## Vymedzenie
Oslianska kotlina je najjužnejšou z Hornonitrianských kotlín a v južnej časti nadväzuje na Podunajskú pahorkatinu. Obklopujú ju zo severu Nitrické vrchy, podcelok Strážovských vrchov a Rudnianska kotlina, na severovýchode Prievidzská kotlina (obe podcelky Hornonitrianskej kotliny), na juhovýchode Vysoký Vtáčnik (podcelok Vtáčnika) a juhu Rázdiel, podcelok pohoria Tribeč. Na západe rovinaté územie prechádza do Nitrianskej nivy, podcelku Podunajskej pahorkatiny.

## Osídlenie
Oslianska kotlina patrí medzi menšie územia a z veľkej časti je poľnohospodársky využívané. Nachádzajú sa tu len stredne veľké obce Oslany, Čereňany, Bystričany a Horná Ves.

## Doprava
Centrálnou časťou kotliny vedie dôležitá dopravná tepna Hornej Nitry, cesta I/64. V južnej časti sa pripája cesta II/512 zo Žarnovice. Veľký význam pre osobnú i nákladnú dopravu zastáva železničná trať Nové Zámky – Prievidza.

## Pozri aj
* Hornonitrianska kotlina

## Referencie

Kategória:Kotliny na Slovensku
Kategória:Hornonitrianska kotlina
Kategória:Geomorfologické podcelky na Slovensku
Gemerská pahorkatina

**Gemerská pahorkatina** je geomorfologický podcelok Bodvianskej pahorkatiny. Leží na rozhraní stredného a východného Slovenska v okresoch Rimavská Sobota a Rožňava.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Lučensko-košická zníženina]]* → *[[Bodvianska pahorkatina]]* → ***Gemerská pahorkatina***
***
 
Gemerská pahorkatina tvorí jednu z dvojice samostatných častí Bodvianskej pahorkatiny, oddelených Slovenským krasom. Juhovýchodný okraj vymedzuje štátna hranica s Maďarskom, severozápadne sa nachádza Rimavská kotlina, podcelok Juhoslovenskej kotliny a na východe nadväzuje Silická planina, patriaca do Slovenského krasu.

## Referencie

Kategória:Pahorkatiny na Slovensku
Kategória:Bodvianska pahorkatina
Kategória:Geomorfologické podcelky na Slovensku
Zoznam slovenských futbalistov v Eredivisie

**Zoznam slovenských futbalistov v Eredivisie** sumarizuje prehľad slovenských futbalistov, ktorí hrali v holandskej najvyššej futbalovej súťaži.

## História
Prvý Slovák v Eredivisie Ivan Mráz, strieborný medailista z OH 1964 v Tokiu hral v rokoch 1968-1972 za MVV Maastricht, dodnes je s 31 gólmi najlepším slovenským strelcom v „krajine tulipánov“.

Prvý veľký prestup slovenského futbalistu ešte pred pádom železnej opony sa uskutočnil v decembri 1988. Jozef Chovanec, rodák z Dolných Kočkoviec pri Púchove, dlhoročný kapitán Sparty Praha prestúpil do PSV Eindhoven, čerstvého víťaza Pohára európskych majstrov. V mužstve plnom hviezd sa presadzoval ťažko, za necelé tri sezóny odohral 33 ligových zápasov, v ktorých dal 4 góly, prispel však k zisku dvoch titulov.

Z pražskej Sparty do Eredivisie viedla cesta aj pre ďalšieho Slováka Stanislava Grigu, v drese Feyenoordu Rotterdam sa podieľal na dvoch triumfoch v Holandskom pohári, zahral si aj v semifinále Pohár víťazov pohárov 1992.

Miroslav Stoch sa pričinil o historický prvý titul pre Twente Enschede v sezóne 2009/2010, členom kádra bol aj Andrej Rendla, pre zranenie odohral len dva zápasy ako striedajúci hráč. 

## Štatistické zaujímavosti
* Prvý Slovák v Eredivisie: Ivan Mráz, **[[MVV Maastricht]]** – SC Telstar 3:0, 22. 12. 1968 
* Prvý vzájomný zápas dvoch Slovákov: Roda JC (Rastislav Mores) – Vitesse Arnhem (Marián Zeman) 1:1, 18.10. 1997 
* Prvý zápas – dvaja Slováci v jednom mužstve: FC Groningen – Twente Enschede (Miroslav Stoch, Andrej Rendla) 0:0, 24. 1. 2010
* Prvý gól Slováka: Ivan Mráz, MVV Maastricht – SC Telstar 3:0, 22. 12. 1968
* Prvý hetrik: Ivan Mráz, SVV Schiedam – MVV Maastricht 3:7, 2. 11. 1969 
* Najviac gólov celkom: 31, Ivan Mráz, MVV
* Najviac gólov v jednej sezóne: 14, Ivan Mráz (MVV), 1969/70
* Slováci s majstrovskými titulmi: 
:Jozef Chovanec – PSV Eindhoven, 1988/89, 1990/91
:Miroslav Stoch, Andrej Rendla – Twente Enschede, 2009/10
:Dávid Hancko – Feyenoord Rotterdam, 2022/23

## Pohárové súťaže
* Víťazi Holandského pohára:
:Jozef Chovanec – PSV Eindhoven, 1989*, 1990
:Stanislav Griga – Feyenoord Rotterdam, 1991, 1992*
:Albert Rusnák – FC Groningen, 2015 (2×  vo finále) 
* Víťazi Holandského Superpohára:
:Stanislav Griga – Feyenoord Rotterdam, 1991*
:Igor Demo – PSV Eindhoven, 1997
:Andrej Rendla – Twente Enschede, 2010*, 2011*

## Prehľad Slovákov  v Eredivisie
* štatistické údaje sú pred sezónou 2025/2026

Poznámka: hráči označení hviezdičkou sú stále aktívni v Eredivisie

## Pozri aj
* Zoznam slovenských futbalistov v Bundeslige
* Zoznam slovenských futbalistov v Serii A
* Zoznam slovenských futbalistov v Premier League
* Zoznam slovenských futbalistov v Primera División
* Zoznam slovenských futbalistov v Ligue 1

## Referencie


Kategória:Futbalové zoznamy
Kategória:Futbal na Slovensku
Kategória:Slovenskí futbalisti

## Externé odkazy
*Česko-slovenskí futbalisti v Eredivisie na ererat.nl
*Slováci v Eredivisie na ererat.nl
Košická rovina

**Košická rovina** je geomorfologický podcelok Košickej kotliny. Leží južne a juhozápadne od Košíc.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Lučensko-košická zníženina]]* → *[[Košická kotlina]]* → ***Košická rovina***
***
 
Územie zaberá rovinatú, málo zvlnenú časť kotliny v povodí riek Hornád a Bodva s Idou. Na západe susedí s podcelkami Slovenského krasu, Dolný vrch, Turnianska kotlina, Zádielska planina a Jasovská planina, severne nadväzuje Medzevská pahorkatina a na území Košíc aj Hornádske predhorie, podcelok Čiernej hory. Východným smerom pokračuje Košická kotlina Toryskou pahorkatinou a na juhu sa z krajiny dvíha Abovská pahorkatina.

## Chránené územia
Košická rovina patrí medzi stredne husto osídlené oblasti, no krajina je i vďaka rozsiahlemu komplexu železiarňam či intenzívnej poľnohospodárskej činnosti, značne poznačená. Zachovaných prírodných území je minimum a jediným chráneným územím sú Perínske rybníky.

## Doprava
Táto časť Košickej kotliny patrí medzi dopravne najvýznamnejšie oblasti regiónu. V Košiciach sa križujú komunikácie zo severu (od Prešova), z východu (od Michaloviec), z juhu (od Miškovca) i zo západu (od Rožňavy). Južnou časťou vedie európska cesta 58 v koridore cesty I/16 (Rožňava – Košice), na juhovýchode potom európska cesta 71 v koridore cesty I/68 a rýchlostnej cesty R4. Zo západného smeru vedie rovinatým územím aj železničná trať Zvolen – Košice, južným smerom železničná trať Košice – Hidasnémeti. Špecifickú úlohu zohráva širokorozchodná železničná trať Užhorod – Haniska, ktorá je využívaná na zásobovaní železiarní. Vo východnej časti sa nachádza medzinárodné letisko Košice.

## Referencie

Kategória:Roviny na Slovensku
Kategória:Košická kotlina
Kategória:Geomorfologické podcelky na Slovensku
Hviezdna loď Galactica

**Hviezdna loď Galactica** (orig. *Battlestar Galactica*) môže byť:

* televízna miniséria z roku 2003, pozri Hviezdna loď Galactica (miniséria)
* seriál z roku 2004, pozri Hviezdna loď Galactica (seriál)

## Pozri aj
* Battlestar Galactica
Ms. Jackson

„**Ms. Jackson**“ je skladba americkej alternatívnej hip-hopovej skupiny OutKast. Vydaná bola dňa 3. februára 2001, ako druhý singel z ich štvrtého štúdiového albumu *[[Stankonia]]*. Singel obsadil 1. miesto v americkom rebríčku Billboard Hot 100 a v roku 2002 vyhral cenu Grammy v kategórii Best Rap Performance by a Duo or Group. V októbri 2011 ho časopis *[[NME]]* zaradil na 81. miesto vo svojom zozname "150 Best Tracks of the Past 15 Years" a časopis *[[Rolling Stone]]* ho zaradil na 55. miesto v zozname "100 Best Songs of the 2000s".

## Zoznam skladieb
; UK CD1
# „Ms. Jackson“ (UK Radio Edit) – 3:36
# „Elevators (Me & You)“ – 4:56
# „Ms. Jackson“ (Video) – 4:58

; UK CD2
# „Ms. Jackson“ (Radio Mix) – 4:03
# „Ms. Jackson“ (Instrumental) – 4:34
# „Sole Sunday“ (Radio Mix) - 4:41
# „Sole Sunday“ (Instrumental) - 4:41

; Európsky CD Singel
# „Ms. Jackson“ (Radio Mix) – 4:03
# „Ms. Jackson“ (Instrumental) – 4:34

## Pozície v rebríčkoch

## Referencie

## Zdroj

Kategória:Single z 2000
Kategória:Piesne z 2000
Kategória:Single z 2001
Kategória:Piesne skupiny OutKast
Kategória:Arista Records
Jozef Paslavský

**Jozef Paslavský** (iný zápis priezviska: **Paszlavszky**; ; * 2. február 1846, Drahňov – † 21. september 1919, Budapešť) bol uhorský zoológ a pedagóg.

## Životopis
Narodil sa v Drahňove v Zemplínskej župe v rodine Jozefa Paslavského a jeho manželky Márie rod. Sivkovej. Základnú a strednú školu navštevoval v Slovenskom Novom Meste a v Užhorode. Krátko študoval teológiu v Košiciach, následne v rokoch 18681872 prírodné vedy na univerzite v Budapešti, kde zároveň pracoval v Maďarskom národnom múzeu (18701873). V roku 1872 získal kvalifikáciu stredoškolského profesora, v rokoch 18731874 pôsobil ako asistent na katedre zoológie, v rokoch 18741911 ako profesor prírodopisu na vyššej reálnej škole v Budapešti, kde v rokoch 18961911 zároveň pôsobil ako riaditeľ. V roku 1911 odišiel na dôchodok. Zomrel 21. septembra 1919 v Budapešti.

## Vedecká činnosť
Bol zástancom a propagátorom darwinizmu. Vo svojich vedeckých prácach sa zaoberal výskumu rýb, vtákov a zoocecídií tvorených blanokrídlovcami. Vydal faunistické, ekologické i vedecko-popularizačné práce a ako pedagóg tiež vypracoval učebné osnovy, školské predpisy a učebnice zoológie a zemepisu. Od roku 1877 pôsobil ako redaktor vedeckého časopisu *[[Természettudományi Közlöny]]* („Prírodovedné noviny“), v rokoch 18991900 ako zostavovateľ syntézy *Fauna Regni Hungariae* („Fauna Kráľovstva uhorského“). Od roku 1888 bol členom korešpondentom Uhorskej akadémie vied. Zaslúžil sa o rozvoj činnosti Uhorskej prírodovedeckej spoločnosti, ktorej bol v rokoch 18971906 prvým tajomníkom.

## Referencie

Kategória:Osobnosti z Drahňova
Kategória:Uhorskí zoológovia
Kategória:Uhorskí pedagógovia
Anna Klimeková

PhDr. **Anna Klimeková** CSc. (* 1949) je slovenská filozofka, vysokoškolská pedagogička a spisovateľka.

## Život a dielo
Po ukončení stredoskolskeho vzdelania v Nitre študovala filozofie a anglický jazyk v Bratislave na Filozofickú fakultu Univerzity Komenského. Po ukončení štúdia na vysokej škole v roku 1972 nastúpila pracovať v Prešove na Filozofickú fakultu Univerzity Pavla Jozefa Šafárika (dnes Prešovská univerzita (PU). Tamtiež získala akademický titul doktor filozofie (PhDr.).

Pracuje na Fakulte humanitarnych a prírodnych vied Prešovskej univerzity (FHPV PU) ako vysokoškolská učiteľka na Katedre etickej a občianskej výchovy. Pedagogicky sa orientuje na discipliny dejiny etických teórii, filozofická antropológía, etika a mravná výchova. Pôsobí aj ako vysokoškolská pedagogička na Univerzity Mateja Bela v Banskej Bystrici.

## Najvýznamnejšie knižné publikácie
* *Dejiny etických teórií* (1. časť). Univerzita J. Šafárika, Košice 1993, 276 strán.
* *Dejiny etických teórií* (3. časť). Univerzita J. Šafárika, Prešov 1996, 97 strán.
* *Dejiny etických teórií* (4. časť). Prešovská univerzita, Prešov 1997, 126 strán.
* *Etika a mravná výchova* (teoretická časť 1.–2.). Prešovská univerzita, Prešov 1999, ISBN 8088722594, 134 strán.
* *Súčasné etické teórie* (genealógia modelov). Hnutí R, Ústí nad Labem 2006, ISBN 808679802X, 112 strán.
* *Slovník etiky a etickej výchovy*. Vydavateľstvo Belianum, Banská Bystrica 2015, ISBN 9788055708850, 75 strán.

## Referencie

## Externé odkazy
* Klimeková, Anna  v: Bibliografia dejín Slovenska
*  Autor Anna Klimeková  v: Baila.net

Kategória:Slovenskí filozofi
Kategória:Vyučujúci na Filozofickej fakulte Prešovskej univerzity v Prešove
Kategória:Vyučujúci na Pedagogickej fakulte Univerzity Mateja Bela v Banskej Bystrici
Kategória:Slovenskí autori náučnej literatúry
Kategória:Absolventi Filozofickej fakulty Univerzity Komenského v Bratislave
Louie

**Louie** môže byť:

* americký televízny seriál, pozri Louie (seriál USA)
* francúzsky animovaný televízny seriál, pozri Louie (animovaný seriál)
Prekambrium (rozlišovacia stránka)

**Pre(d)kambrium** alebo **predprvohory** môže byť:
*v súčasnosti: celé dejiny Zeme pred kambriom, pozri prekambrium
*staršie niekedy:
**algonkium (v oboch významoch) resp. proterozoikum (t.j. obdobie medzi kambriom a archaikom) 
**celé dejiny Zeme pred kambriom okrem hadaika 
**celé dejiny Zeme pred kambriom okrem obdobia, keď na Zemi ešte nebola voda 

## Zdroje
Diviacka pahorkatina

**Diviacka pahorkatina** je geomorfologický podcelok Turčianskej kotliny. Leží v jej južnej časti a zo západu, juhu i východu ju obklopujú pohoria. Jediným mestom na jej území sú Turčianske Teplice.

## Vymedzenie
Pahorkatina zaberá prevažnú časť Horného Turca v širšom okolí Turčianskych Teplíc. Najmä v centrálnej časti len mierne zvlnenú krajinu odvodňuje rieka Turiec a jej prítoky. Severným smerom pokračuje Turčianska kotlina podcelkami Valčianska pahorkatina, Turčianske nivy a Mošovská pahorkatina. Veniec hôr začína na východe Veľká Fatra podcelkom Bralná Fatra, nasledujú na juhovýchode a juhu Kremnické vrchy s podcelkami Flochovský chrbát a Kunešovská hornatina a na západe vystupuje pohorie Žiar s podcelkami Horeňovo a Vyšehrad.

## Doprava
Turcom vedie hlavná tepna, cesta I/65 z Martina do Kremnice, z ktorej odbočuje cesta do Banskej Bystrice. Západným okrajom pahorkatiny vedie cesta z Hornej Nitry. Nezastupiteľnú úlohu zohráva i železnica, ktorá týmto územím prechádza na trase Zvolen – Vrútky. Odbočkami možno cestovať do Zvolena cez Kremnicu i Prievidze cez Handlovú.

## Ochrana prírody
Východný okraj územia patrí do ochranného pásma Národného parku Veľká Fatra, vodný tok Turiec chráni rovnomenná národná prírodná rezervácia. Plošne menšie sú chránené areály Žarnovica, Diviacke kruhy, Jazernické jazierko a Ivančinské močiare, ako aj NPR Rakšianske rašelinisko.

## Referencie

Kategória:Pahorkatiny na Slovensku
Kategória:Turčianska kotlina
Kategória:Geomorfologické podcelky na Slovensku
Kategória:Geografia okresu Martin
Kategória:Geografia okresu Turčianske Teplice
Eozoikum

**Eozoikum** môže byť:
*prekambrium (vo význame: celé dejiny Zeme pred kambriom)
*prekambrium (vo význame: celé dejiny Zeme pred kambriom) + kambrium
*proterozoikum (vo význame: obdobie medzi kambriom a archaikom)
*časť proterozoika
*hurón + laurentian
*obdobie bezprostredne staršie než keewatin

## Zdroje
* dostupné online S. 27-30
*předprvohory. In: *Technický naučný slovník  PrŠ*. Praha, Bratislava : SNTL, SVTL, 1963. S. 92
*REISENAUER, Roman, ed. et al. *Co je co?: příručka pro každý den. 2 *. 2. vyd. Praha: Pressfoto, 1983. S. 37<
Valčianska pahorkatina

**Valčianska pahorkatina** je geomorfologický podcelok Turčianskej kotliny. Leží v jej západnej časti a tvorí pás na podhorí Malej Fatry. Severným okrajom zasahuje na územie mesta Martin.

## Vymedzenie
Pahorkatina zasahuje pás mierne zvlneného územia na pomedzí rovinatej riečnej nivy a hornatej Malej Fatry. Z hôr pritekajú do kotliny horské potoky, vytvárajúce priečne údolia. Na severozápade vystupuje Malá Fatra podcelkom Lúčanská Fatra, východný okraj plynule prechádza do Turčianskych nív a na juhu nadväzuje Diviacka pahorkatina, oba podcelky Turčianskej kotliny. Juhozápadný okraj vymedzuje pohorie Žiar s podcelkami Vyšehrad a Sokol.

## Doprava
Okrajom pahorkatiny vedie cesta z Hornej Nitry, na ktorú sú napojené cesty nižšej kategórie, obsluhujúce obce.

## Referencie

Kategória:Pahorkatiny na Slovensku
Kategória:Turčianska kotlina
Kategória:Geomorfologické podcelky na Slovensku
Proterozoikum (rozlišovacia stránka)

**Proterozoikum** môže byť:
*dnes: obdobie medzi kambriom a archaikom, pozri proterozoikum
*staršie:
**obdobie medzi riphaikom [v širšom zmysle] a archaikom, čiže to, čo sa inde označovalo ako stredné a spodné proterozoikum (t.j. od cca. 1,4 mrd. rokov pred Kr.), pozri rifej a proterozoikum
**prekambrium (vo význame: celé dejiny Zeme pred kambriom) 

## Zdroje
Turčianske nivy

**Turčianske nivy** sú geomorfologický podcelok Turčianskej kotliny. Zaberá riečne nivy riek Turiec a Váh. Na tomto území sú mestá Martin, Vrútky a Turany.

## Vymedzenie
Podcelok zaberá strednú a severnú časť Turčianskej kotliny v blízkosti najväčších vodných tokov regiónu, Turiec a Váh. Má rovinatý charakter a tvar písmena „Y“. Nivy ohraničujú najmä podcelky kotliny, menovite Valčianska pahorkatina na západe, Diviacka pahorkatina na juhu, Mošovská pahorkatina a Sklabinské podhorie na východe a Šútovské podhorie na severe. Na severovýchode sa nív dotýka Veľká Fatra podcelkami Šípska Fatra a Lysec, na severozápade je to Lúčanská a Krivánska časť Malej Fatry.

## Doprava
Turcom vedú dopravné koridory medzinárodného významu a najmä západo-východný smer je v rámci Slovenska nezastupiteľný. Od Vrútok na Turany vedie v trase diaľnice D1 medzinárodná cesta E 50, súbežne prechádza mestami a obcami cesta I/18 zo Žiliny do Ružomberka. Severo-južným smerom na Banskú Bystricu a Kremnicu vedie čiastočne nivou Turca cesta I/65. Železničná stanica Vrútky je významný železničný uzol, kde sa križujú trate Žilina – Košice a Vrútky – Zvolen.

## Ochrana prírody
Vodný tok Turiec chráni rovnomenná národná prírodná rezervácia.

## Referencie

Kategória:Nivy na Slovensku
Kategória:Turčianska kotlina
Kategória:Geomorfologické podcelky na Slovensku
Kategória:Geografia okresu Martin
David Klímek

**David Klímek** (* 11. september 1992, Vsetín) je český hokejista.

## Kariéra
V roku 2007 hral v juniorskom hokejovom tíme Vsetínská hokejová a.s. (dnes VHK Vsetín), 2008 hral za Valašský hokejový klub (dnes VHK Vsetín). V roku 2011 prestúpil do juniorského tímu HC Vítkovice Steel, kde odohral tri zápasy.

V sezóne 2013/2014 hral David Klímek za klub „Chiefs“ vo Fort Saskatchewan v Kanade, tíme kanadské hokejovej ligy Chinook Hockey League v Alberte. Od októbra 2014 mal zmluvu v HK Skalica, mužstve Tipsport ligy.

Od roku 2016 hrá v meste Épinal v hokejovom tíme Dauphins d'Épinal, mužstve francúzskej ligy Ligue Magnus.

## Externé odkazy
* David Klímek na hokej.cz
* David Klímek na eliteprospects.com

Kategória:Českí hokejoví útočníci
Kategória:Hráči HK Skalica
Kategória:Hráči HC Vítkovice
Kategória:Osobnosti zo Vsetína
Azoikum

**Azoikum** môže byť:
*pôvodne (1845): kryštalické horniny z oblasti Fínska staršie ako silúr (boli vtedy bez nálezov skamelenín), pričom pojem silúr vtedy zahŕňal aj ordovik a prípadne aj kambrium
*neskôr:
**prekambrium (vo význame: celé dejiny Zeme pred kambriom)
**celé dejiny Zeme pred potsdamom (potsdam je najmladšie obdobie kambria)
**hurón + archaikum v užšom zmysle (t.j. archaikum v širšom zmysle), pozri archaikum a hurón
**archaikum v užšom (t.j. modernom) zmysle, pozri archaikum
**všetky najstaršie formácie (obdobia) vývoja Zeme pred prvými známymi horninami
**všetky najstaršie formácie (obdobia) vývoja Zeme bez nálezov skamenelín
**astrálne obdobie vývoja Zeme

## Zdroje
* dostupné online  S. 20-24
*Azoikum. In: *Lexikon der Biologie*. [CD-ROM] München : Elsevier, Spektrum, Akad. Verl., 2005. ISBN 3-8274-0342-1.
*azoikum. In: 
*BUJNÁK, Pavel, ed. *[[Slovenský náučný slovník|Slovenský náučný slovník: Príručná encyklopédia vedomostí v troch dieloch II. diel]]*. Bratislava, Praha: Litevna, literárne a vedecké nakladateľstvo Vojtech Tilkovský, 1932. s. 80
Lukáš Klimek

**Lukáš Klimek** (* 14. november 1986, Ostrava) je český hokejista, ktorý hrá v českej Tipsport extralige.

## Kariéra
Lukáš Klimek prvýkrát hrá vo svojom rodnom meste v juniorskom hokejovom tíme HC Vítkovice Steel. V roku 2002 sa presťahoval do juniorského tímu HC Sareza Ostrava (dnes HC RT Torax Poruba), kde hral od roku 2002 do roku 2004 v sekcii U18 a U20. V rokoch 2005 až 2006 pokračoval v tomto tíme.

V sezóne 2005/2006 hral za Indiana Ice v americkej hokejovej lige United States Hockey League (USHL) v Indianapolise v Indiane. V roku 2006 prešiel do HC Vítkovice Steel, kde hral až do apríla 2013. Od mája 2013 hrá v HC Sparta Praha.

## Externé odkazy
* Lukas Klimek na Hockeydb.com
* Lukas Klimek na Eliteprospects.com

Kategória:Českí hokejisti
Kategória:Hráči HC Vítkovice
Kategória:Hráči HC Sparta Praha
Kategória:Osobnosti z Ostravy
Paleozoikum (rozlišovacia stránka)

**Paleozoikum** môže byť:
*dnes: obdobie končiace permom a začínajúce kambriom, synonymum: prvohory, pozri paleozoikum
*staršie:
**pôvodne (1838): silúr + ordovik + kambrium 
**silúr + ordovik + kambrium + devón a prípadne + karbón (Phillips 1840) 
**obdobie končiace permom (resp. spočiatku okolo r. 1840 karbónom) a začínajúce vznikom Zeme  (Phillips 1841, Lyell 1874) 
**perm + karbón + devón (Haeckel 1866) 
**obdobie končiace permom a začínajúce algonkiom (t.j. vrchným proterozoikom), inými slovami: paleozoikum v dnešnom význame + algonkium, synonymum: prvohory, pozri paleozoikum a algonkium

## Zdroje
Prvohory (rozlišovacia stránka)

**Prvohory** (nevžitý tvar: *prvovršie* ) alebo **starovek Zeme** môže byť:
*dnes: paleozoikum (t.j. perm až kambrium)
*staršie: paleozoikum (t.j. perm až kambrium) + algonkium (t.j. vrchné proterozoikum), synonymum: paleozoikum [v širšom zmysle], pozri paleozoikum a algonkium 

**Prvohory** môžu byť zastarano aj: kambrium + prekambrium 

## Zdroje
Terciér (rozlišovacia stránka)

**Terciér** môže byť:
*v geológii:
**dnes: neogén + paleogén, pozri terciér
**staršie niekedy:
***pôvodne (1759/1760): približne neogén 
***neogén + paleogén + pleistocén 
*** kenozoikum v modernom ponímaní (=terciér + kvartér) , pozri kenozoikum 
*v ekonómii: terciárny sektor národného hospodárstva (t.j. národné hospodárstvo okrem poľnohospodárstva a priemyslu) , pozri terciárny sektor

## Zdroje
Kenozoikum (rozlišovacia stránka)

**Kenozoikum** alebo **kaenozoikum** môže byť:
*dnes: terciér + kvartér, pozri kenozoikum
*staršie niekedy:
** terciér 
** zriedkavo: terciér + pleistocén

## Zdroje
It’s My Life (Dr. Alban)

„**It’s My Life**“ je skladba nigérijsko-švédskeho hudobníka Dr. Albana. Vydaná bola v apríli 1992 ako prvý singel z jeho druhého štúdiového albumu *[[One Love (album Dr. albana)|One Love]]*. Skladba sa stala hitom vo väčšine európskych krajín, pričom dosiahla 1. miesto vo Švédsku, Rakúsku, Nemecku, Taliansku, Holandsku a Belgicku. Vo Francúzsku sa celkovo predalo viac ako 91 tisíc kópií singlu.

## Zoznam skladieb
* **CD singel**
# „It’s My Life“ (radio edit) — 4:00
# „It’s My Life“ (club edit) — 4:07

* **CD maxi**
# „It’s My Life“ (radio edit) — 4:00
# „It’s My Life“ (extended) — 7:43
# „It’s My Life“ (extended radio) — 7:03

## Pozície v rebríčkoch

## Referencie

## Zdroj

Kategória:Single z 1992
Kategória:Single z 1993
Kategória:Eurodance piesne
Kategória:Dr. Alban
Hoplofóbia

**Hoplofóbia** (angl. *hoplophobia*, z angl. *hopl(o)-* – zbraň < starogr. ὅπλον *hóplon* – zbraň, časť brnenia + angl. *-phobia* – strach; odpor < starogr. -φοβία *-phobia* < φόβος *phóbos* – strach) je neologizmus zavedený plukovníkom Námornej pechoty Spojených štátov vo výslužbe Jeffom Cooperom v roku 1962 na označenie iracionálneho odporu voči zbraniam. Termín sa v medicínskej oblasti uplatnil na pomenovanie fóbie zo zbraní, ktorá sa zaraďuje do širšej kategórie špecifických fóbií.

V politickom diskurze sa výraz používa aj na označenie strachu z ozbrojených občanov, čo sa v americkom kontexte chápe najmä ako odpor voči druhému dodatku Ústavy Spojených štátov, ktorý zaručuje občanom právo držať a nosiť zbrane a vytvárať domobranu. V Spojených štátoch ho niektorí zástancovia druhého dodatku používajú ako pejoratívum voči proponentom zrušenia druhého dodatku ústavy a teda zákazu držby a nosenia zbraní, príp. sprísneniu terajšej legislatívy o zbraniach. Hoci výraz nevstúpil do širšieho používania, Cooper ho pokladal za vhodnejší než slangové výrazy ako *gun grabbers* („habači/konfiškátori zbraní“) či *anti-gun nuts* („protizbraňoví blázni“), pretože podľa neho vystihoval, že u hoplofóbov nejde o politické presvedčenie založené na logike, racionalite alebo pravdivých argumentoch, ale o iracionálny strach, podobne ako pri iných fóbiách. Podľa Coopera je najčastejším prejavom hoplofóbie *„myšlienka, že nástroje majú vlastnú vôľu, nezávislú od vôle svojho používateľa“*. Tým zrejme tiež naráža na častý argument, že zbrane (samy o sebe) ľudí nezabíjajú, ľudí zabíjajú ľudia.

## Referencie

Kategória:Fóbie
Šútovské podhorie

**Šútovské podhorie** je geomorfologický podcelok Turčianskej kotliny. Leží v jej severovýchodnej časti a lemuje južný okraj Malej Fatry medzi Šútovom a Lipovcom.

## Vymedzenie
Podhorie pokrýva prechodný pás územia medzi rovinatou nivou Váhu a horským pásmom Malej Fatry. Južným okrajom nadväzuje na Turčiansku kotlinu a jej podcelok Turčianske nivy, severne leží Krivánska časť Malej Fatry a na východe nadväzuje Šípska Fatra, podcelok Veľkej Fatry.

## Ochrana prírody
Veľká časť územia je súčasťou ochranného pásma Národného parku Malá Fatra a nachádzajú sa tu maloplošné chránené územia Šútovská epigenéza, Goľove mláky a Hrabinka.

## Referencie

Kategória:Turčianska kotlina
Kategória:Podhoria na Slovensku
Kategória:Geomorfologické podcelky na Slovensku
Kategória:Geografia okresu Martin
Sklabinské podhorie

**Sklabinské podhorie** je geomorfologický podcelok Turčianskej kotliny. Leží v jej východnej časti a lemuje západný okraj Veľkej Fatry medzi Nolčovom a Sklabiňou.

## Vymedzenie
Výraznejšie zvlnené územie vytvára prechod medzi rovinatou riečnou nivou a horským pásmom Veľkej Fatry. Susednými podcelkami sú v rámci vlastnej Turčianskej kotliny na severe a západe Turčianske nivy a na juhozápade Mošovská pahorkatina. Juhovýchodným smerom terén nadväzuje na strmo stúpajúci Lysec, podcelok Veľkej Fatry.

## Turizmus
Východný okraj Turčianskej kotliny je turisticky atraktívnou časťou regiónu. Okrem prírodných krás podhoria a možností turistiky údoliami blízkej Veľkej Fatry, je dostupná dvojica hradných zrúcanín. Prvou je ľahko dostupný Sklabinský hrad, druhou, nad obcou Podhradie ležiaci Sučiansky hrad. Pre milovníkov lyžovania je k dispozícii lyžiarske stredisko v blízkej Jasenskej doline. Turistické chodníky vedú Sklabinským podhorím zväčša do Veľkej Fatry.

## Referencie

Kategória:Turčianska kotlina
Kategória:Podhoria na Slovensku
Kategória:Geomorfologické podcelky na Slovensku
Kategória:Geografia okresu Martin
Archeozoikum

**Archeozoikum** môže byť:
*archaikum (t.j. obdobie medzi hadaikom - alebo vznikom vody na Zemi - a proterozoikom)   
*algonkium (ako opak archaika)
*prekambrium (=archaikum + proterozoikum)
*prekambrium+kambrium  (=archaikum+proterozoikum+kambrium)

## Zdroje
Archaikum (rozlišovacia stránka)

**Archaikum** (staršie: *archea*) alebo **prahory** (nevžitý tvar: *pravršie*) môže byť:
*dnes: obdobie medzi proterozoikom a hadaikom, pozri archaikum
*dnes a pôvodne (1872): prekambrium (t.j. celé dejiny Zeme pred kambriom)
*staršie:
**obdobie medzi proterozoikom a azoikom 
**celé dejiny Zeme pred algonkiom (t.j. vrchným proterozoikom) 

**Archaikum** môže byť aj:
* staršie: obdobie medzi proterozoikom a katarchaikom, čiže len neoarchaikum  , pozri neoarchaikum
* všeobecne: starožitnosť

**Prahory** môžu byť (pred koncom 19. stor., čiže pred vznikom termínu archaikum) aj: zhruba prekambrium v dnešnom ponímaní (príp. vrátane kambria), a to buď ako ekvivalent pojmu kryptozoikum (eozoikum) alebo ako ekvivalent Wernerovho pojmu Urgebirge , synonymá: prvohory [podľa staršej, teda Preslovej definície] , pravrchy , pozri prekambrium

## Zdroje
Docker

**Docker** je v informatike názov pre otvorený softvér (open source projekt), ktorého cieľom je poskytnúť jednotné rozhranie pre izoláciu aplikácií do kontajnerov v prostredí Linuxu i Windows ("odľahčená virtualizácia").

## Charakteristika
Kontajner obsahuje iba požadované aplikácie a pre nich špecifické súbory, ale neobsahuje (virtualizovaný) operačný systém. Tým je výrazne znížená réžia na rozdiel od klasických virtuálnych strojov. Výhodou Dockeru je preto oveľa menšia veľkosť, väčšia flexibilita a tým nižšie náklady na prevádzku. Nevýhodou je naopak zviazanosť s hosťujúcim operačným systémom, ktorý je priamo využívaný pre beh aplikácií v kontajneroch.

## Linux
V Linuxe využíva Docker existujúce virtualizačné a izolačné funkcie dostupné v jadre Linuxu (predovšetkým cgroups a namespaces).

## Komponety Dockeru
Docker sa skladá z troch hlavných súčastí: klienta, démona a repozitára.

## Referencie

## Externé odkazy
* Oficiálna stránka

Kategória:Softvér pre Linux
Kategória:Systémový softvér
Kategória:Slobodný softvér
Treťohory (rozlišovacia stránka)

**Treťohory** môžu byť:
*terciér - staršie označenie obdobia, ktoré zahŕňa paleogén a neogén (v rámci kenozoika).
*historicky (v 1. až 2. polovici 19. storočia): približne obdobie zahŕňajúce vrchný karbón, perm, mezozoikum a časť paleogénu. Termín bol ekvivalentom vtedajšieho nemeckého termínu *Flötzgebirge*, ktorý pri dnešnom používaní znamená približne pensylván, perm a mezozoikum, synonymá: tretihory , treťovrchy 

## Zdroje
Druhohory (rozlišovacia stránka)

**Druhohory** môžu byť:
*dnes: mezozoikum
*v 1. polovici 19. storočia: zhruba obdobie začínajúce ordovikom a končiace spodným karbónom (missisipom), ekvivalent nemeckého termínu Übergangsgebirge, zodpovedá časti dnešného paleozoika, pozri pod paleozoikum

## Zdroje
Medón zo Sparty

**Medón** () bol grécky sochár v 6. storočí pred Kr. 
 
Sochár Medón, žiak Dipoina a Skillida, pochádzal zo Sparty. Jeho umeleckú činnosť datujú približne na začiatok 6. storočia pred Kr. Nezachovala sa od neho žiadna socha. Správu o jeho soche nám zanechal jedine grécky cestovateľ Pausanias, ktorý ju videl medzi inými umeleckými dielami v chráme bohyne Héry v Olympii: „*O [[Aténa (mytológia)|Aténe]] s prilbou na hlave, kopijou a štítom hovoria, že je dielo Medóna, že bol [[Dorykleidas|Dorykleidov]] brat a že sa vyučil pri tých istých ľuďoch.*“  
 
V Olympii sa v blízkosti chrámu bohyne Héry našla obrovská ženská hlava z vápenca v archaickom slohu. Medzi dvomi vnútornými stĺpmi bol objavený podstavec trónu.

## Referencie a bibliografia

 
Kategória:Sochári starovekého Grécka
Karol Otočka

**Karol Otočka** (iný zápis priezviska: **Otocska**, **Ótócska**; ; * 9. február 1840, Trnava – † pred rokom 1910) bol uhorský právnik (advokát), redaktor a publicista.

## Životopis
Narodil sa v rodine hospodárskeho úradníka Antona Otočku a jeho manželky Kláry rod. Frankovej. Absolvoval gymnázium v Trnave a následne študoval právo na univerzite vo Viedni a v Budapešti. Pôsobil ako advokátsky koncipient a potom ako advokát s vlastnou praxou v Bratislave. Angažoval sa v stavovských organizáciách a v katolíckych klerikálnych spolkoch – bol predsedom advokátskej komory a členom vedeckého oddelenia Spoločnosti svätého Štefana. Prispieval do odborného právnického časopisu *Jogtudományi Közlöny* („Právnický časopis“) a cirkevného politického denníka *Magyar Állam* („Maďarský štát“) a v rokoch 18751880 redigoval časopis *Recht*.

## Diela
* *Die Jesuitenfrage in Pressburg im Jahre 1873* (Bratislava [s. a.])
* *Szent Vincze egyletek* (Bratislava [s. a.])

## Referencie

## Externé odkazy
* Záznam o narodení a krste v matrike 

Kategória:Osobnosti z Trnavy
Kategória:Uhorskí právnici
Kategória:Narodenia 9. februára
Kategória:Narodenia v 1840
Kategória:Osoby s neistým dátumom úmrtia
Ottawan

**Ottawan** bola popová hudobná dvojica, ktorá sa stála známa predovšetkým vďaka hitom „D.I.S.C.O.“ a „Hands Up (Give Me Your Heart)“ zo začiatku 80. rokov. Jej členmi boli Jean Patrick Baptiste a Annette Eltice, pričom vystupovali pod vedením francúzskych producentov Daniela Vangarda a Jeana Klugera.

## Diskografia
### Albumy

### Single

## Referencie

## Zdroj

Kategória:Eurodisco hudobné skupiny
Kategória:Francúzske elektronické hudobné skupiny
Kategória:Dvojice v hudbe
Kategória:Hudobné skupiny z 1979
Tomáš Klimek

PhDr. **Tomáš Klimek** (* 12. apríl 1979 České Budějovice) je český historik, spisovateľ a prekladateľ. Jeho otec Hynek Klimek je novinár a spisovateľ.

## Život a dielo
Tomáš Klimek vyštudoval históriu na Filozofickej fakulte Univerzity Palackého v Olomouci. Po doktorandskom štúdiu na Filozofickej fakulte Karlovej univerzity v Prahe získal akademický titul doktor filozofie. Potom bol na polročných vedeckých stážach v New Yorku a Dublinu. V roku 2008 sa stal zamestnancom v Národní knihovně České republiky (NK ČR), kde sa zaoberá obsahovým vývojom miedzinárodný digitální knižnice historických písaných dokumentov Manusciptorium. Ako historik sa orientuje na dejíny stredoveku, zejména dejíny myšlení a mentalit, cestování, vývoj krajiny a dejíny komunikácie.

## Najvýznamnejšie knižné publikácie
* *Cestování do doby [[Karol IV. (Svätá rímska ríša)|Karla IV]]. Podle narativních pramenů českého středověku*. Šárka, Přerov 2002, ISBN 80-86584-01-1, 120 strán.
* Tomáš Klimek; Nikola Ikonomov; Vladan Trijić: *Naše nebo cizí. Písemná kultura na Balkáně a střední Evropa ve středověku*  =  *Ours or alien. Written culture in the Balkans and Central Europe in the Middle Ages*. Národní knihovna České republiky, Praha 2012.
* *Naše ili tuđe. Srednjovekovna pisana kultura Balkana i Srednje Evrope* = *Ours or alien. Writen culture in the Balkans and Central Europe*. Narodna Bibl. Srbije, Beograd 2012.
* *Krajiny českého středověku*. Dokořán, Praha 2014, ISBN 978-80-7363-585-5.
* *Cesta k rozmanitosti - aneb Kavárenský povaleč digitálním historikem středověku. Sborník příspěvků k životnímu jubileu PhDr. Zdeňka Uhlíře*. (k vydání připravili Renáta Modráková a Tomáš Klimek). Národní knihovna České republiky, Praha 2016, ISBN 978-80-7050-670-7.
* et al.: *Tetín svaté Ludmily*. Místo, dějiny a spiritualita. Dokořán, Praha 2017, ISBN 978-80-7363-771-2.
* et al.: *Staré cesty v krajině středních Čech*. Academia, Praha 2018, ISBN 978-80-200-2831-0.

### Iné publikácie
* *Kosmova hora Osek a vnímání krajiny v českém středověku*. In: *Historická geografie*. Historický ústav AV ČR 33, (2005), s. 39–56.
* *Tři muži ve člunu jsou zpět*. Cosmopolis / Grada, Praha 2018, ISBN 978-80-271-0883-1.

### Preklady
* Charles Homer Haskins: *[[Normani (Normandia)|Normani]] v evropských dějinách* = *The Normans in European History*. Nakladatelské údaje, Praha 2008, ISBN 978-80-7319-071-2.
* Horst Fuhrmann: *Středověk je kolem nás* = *Überall ist Mittelalter*. Nakladatelské údaje, Jinočany 2006, ISBN 80-7319-042-7.

## Referencie

## Externé odkazy
* Klimek, Tomáš v Souborném katalogu ČR  (po český)
* Tomáš Klimek v Databáze knih (po český)

Kategória:Českí historici
Kategória:Českí vedeckí spisovatelia
Kategória:Českí prekladatelia
Kategória:Absolventi Filozofickej fakulty Karlovej univerzity
Kategória:Absolventi Filozofickej fakulty Univerzity Palackého v Olomouci
Kategória:Osobnosti z Českých Budějovíc
Kategória:Narodenia 12. apríla
Kategória:Narodenia v 1979
Rad práce

**Rad práce** je česko-slovenské štátne vyznamenanie, založené vládnym nariadením číslo 30/1951 Zb. zo dňa 3. apríla 1951,
ktorým sa zakladajú rady a vyznamenania a upravuje udeľovanie čestného titulu „Hrdina práce".

Rad Práce sa udeľoval  za významné pracovné výsledky na poli hospodárskom, v štátnej alebo inej verejnej službe, za osobitné úspechy vo vedeckej, výskumnej alebo inej kultúrnej činnosti alebo za technické zlepšenia a vynálezy hospodárskeho významu alebo za zásluhy o zvýšenie obrannej schopnosti armády. Udeľoval ho na návrh vlády prezident republiky a zároveň s radom dostal vyznamenaný diplom a radovú knižku ako doklad na nosenie radu.

Zrušené bolo s účinnosťou od 15. októbra 1990 zákonom číslo 404/1990 Zb.

## Opis radu
Opis vyznamenania je uvedený v Stanovách Radu práce: „*Rad Práce je päťcípa tmavočerveno smaltovaná hviezda priemeru 48 mm, položená na ozubenom kolese priemeru 40 mm. Uprostred hviezdy je nesmaltovaný terč priemeru 18 mm a na ňom nápis „Česť práci", dve lipové ratolesti a za nimi vychádzajúce slnce. Na obvode ozubeného kolesa je plasticky znázornený veniec z klasov. Na rube radu sú uprostred hviezdy na terči, lemovanom vavrínovými ratolesťami, kosák a kladivo, písmená ČSR a matričné číslo. Rad je razený zo striebra. Strieborným závesným krúžkom je zavesený na stuhe 38 mm širokej a 55 mm dlhej; stuha je modrá (farby pracovného obleku) s 15 mm širokým svetlomodrým pruhom uprostred. Vyobrazenie je pripojené.*“

Autorom výtvarného návrhu je akademický sochár Ladislav Snopek, stuhu navrhol umelec Antonín Kybal.
## Poznámky


## Referencie

## Externé odkazy
* Rad Práce: zoznam nositeľov


Kategória:Česko-slovenské rady a vyznamenania